laion/Wikipedia-Exotic huggingface dataset:
תום גרציאני

תום גרציאני (נולד ב-2 בנובמבר 1988) הוא שחקן ישראלי. גרציאני נולד ביישוב מכבים-רעות וגדל בעיר מודיעין-מכבים-רעות. הוא בוגר מגמת תיאטרון בתיכון עירוני א' מודיעין ובוגר קורס משחק מול מצלמה אצל גלית רוזנשטיין. הוא בוגר סל"ה - הסטודיו לאמנויות התיאטרון מיסודו של יורם לוינשטיין. את שירותו בצה"ל החל בחטיבה 7 של חיל השריון במסלול הכשרה. בהמשך, הופחת הפרופיל הרפואי שלו, לאחר שהובחנה אצלו קצרת, ומאז שירת במפקדה. בשנת 2014 שיחק בתפקיד ראשי בסרטו של יוסי מדמוני "מקום בגן עדן" בתור נימרוד. בין השנים 2014–2015 שיחק בעונה הרביעית והחמישית של סדרת הנעורים "גאליס" בערוץ הילדים. בשנת 2015 שיחק בסרטו של שמי זרחין "המילים הטובות" בתור איש מכירות. בשנת 2016 שיחק בסרט הישראלי דובר-האנגלית "ג'רוזלם" בתור המארח הערבי עומאר. בשנת 2016 החל לגלם את דמותו של איתן בסדרת הדרמה "תאג"ד" של yes. באותה שנה שיחק גם בסדרה "יום האם" שביים איתן צור לקשת, ב-ערוץ 2. בדצמבר אותה שנה החל לשחק במחזה "הצמה של אבא" מאת רמי דנון ובבימויו של רוני פינקוביץ' אשר עלה בהבימה. בתיאטרון באר שבע ובתיאטרון הצפון שיחק במחזה "גרין מייל", על פי ספרו של סטיבן קינג. בתיאטרון הבימה משחק במחזה "הצמה של אבא". בשנת 2018 עלתה סדרת הטלוויזיה "משיח", בה שיחק. באותה שנה גם כיכב כאופק גרציאנו בסדרה "שלטון הצללים". ב-2019 גילם את מיכאל בסדרה בת אל הבתולה, בנוסף גילם את שי בסדרה ביום שהאדמה רעדה. בשנת 2022 שיחק במחזמר "הלהקה" המבוסס על סרטו של אבי נשר. בשנת 2022 עלתה עונה של פאודה שמשחק בתור חוקר של השב"כ. בשנת 2023 שיחק בסדרת הנעורים "דרימארס". תום גרציאני, ברשת החברתית פייסבוק תום גרציאני, במיזם "אישים" לתיעוד היצירה הישראלית תום גרציאני, במסד הנתונים הקולנועיים IMDb (באנגלית) תום גרציאני, באתר "אידיבי", מאגר הידע העברי לקולנוע ישראלי ועולמי שיר זיו, תום גרציאני: "אף פעם לא הרגשתי בנוח עם הגוף שלי, חשבתי שהוא פחות גברי", באתר ישראל היום, 1 ביוני 2023 הדס בשן, ‏"אתה מרגיש כמו חפץ. זה לא כיף, זה מלחיץ", באתר ‏מאקו‏, 17 בנובמבר 2016 גרין מייל - תיאטרון באר שבע, באתר הבמה הצמה של אבא, באתר הבימה-התיאטרון הלאומי
גארי לואיס

האם התכוונתם ל... גארי לואיס (מוזיקאי) (אנ') (נולד ב-1946) – סולן להקת גארי לואיס והפלייבויז, בנו של הקומיקאי ג'רי לואיס גארי לואיס (שחקן) (גארי סטיבנסון, נולד ב-1958) – שחקן סקוטי גארי לואיס (טייט אנד) (אנ') (נולד ב-1958) – שחקן פוטבול אמריקאי גארי לואיס (רץ אחורי) (אנ')‏ (1942–1986) – שחקן פוטבול אמריקאי גארי לואיס (אנ') (נולד ב-1961) – שחקן פוטבול אמריקאי-קנדי גארי לואיס (מחבר) (אנ') (נולד ב-1967) – מחבר אמריקאי גארי לואיס (כדורגלן) (אנ') (נולד ב-1986) – כדורגלן אמריקאי
כן לזקן

כן לזקן - לקידום זכויות הזקנים היא עמותה ישראלית שמטרתה שמירה והגנה על זכויות הקשישים, וקידום זכויות אלה באמצעות חקיקה. הארגון מופעל ומנוהל על ידי אנשי מקצוע, גמלאים ברובם העוסקים בתחום הזכויות שמגיעות לזקנים, וכן על ידי מועצה מייעצת בה חברים משפטנים, רופאים, עובדים סוציאליים ואנשי אקדמיה. לארגון חמישה עובדים במשרה חלקית וכ-50 מתנדבים, המפעילים מוקד שירות טלפוני. חלק מהנושאים המטופלים על ידי הארגון משמשים בסיס לעתירות והצעות חוק. הארגון נוסד בתחילת שנת 2004 בסיוע הקרן לירושלים. העמותה הגישה מספר עתירות לבג"ץ לקידום זכויות ניצולי שואה, ובשנת 2014 בעשרות אלפי זקנים בישראל הוכרו כניצולי שואה כדי שיוכלו לקבל את הקצבה המגיעה להם. נוסף על כך, העמותה הגישה תובענה ייצוגית נגד המפקחת על הביטוח ומספר חברות ביטוח בגין ביטול ביטוחי סיעוד קבוצתיים עבור זקנים. בשנת 2010 פעלו יחד עם יו"ר הוועדה לעבודה ורווחה בכנסת לחוקק חוק להשוואת זכויות אלמן ואלמנה בתשלומי קצבת שאירים בקרנות הפנסיה הוותיקות. בשנת 2017, משרד התחבורה הודיע כי בעקבות פעילות העמותה בשיתוף ארגון 15 דקות יינתנו לאזרחים ותיקים הנחות גם בתשלום על נסיעה במונית שירות. העמותה והעומד בראשה, נתן לבון, זכו במספר פרסים כהוקרה על פעילותם. בשנת 2014 זכו בפרס יו"ר הכנסת לאיכות חיים. הפרס ניתן בין השאר "...על הישגיו [של הארגון] בתחום קידום החקיקה לטובת הקשישים". תקציב הארגון נמוך והסתכם ב-2015 בכ-650 אלף ש"ח. העמותה מתבססת רק על תרומות ובאופן עקרוני לא לוקחת כסף מהרשויות. תרומה מחברת "מגדל אחזקות ביטוח ופיננסים" בוטלה לאחר שהארגון הגיש תובענה ייצוגית בשל הפסקת ביטוחי הסיעוד הקבוצתיים. התורמים העיקריים של העמותה בשנים 2018–2019 הם קרן ירושלים ועיגול לטובה. לאחרונה נערך גיוס המונים בפלטפורמת jgive. קידום נושאים ציבוריים הקשורים לזכויות קשישים. טיפול בבעיות מערכתיות ומדיניות לקויה בנושא. פיתוח מערכת חקיקה הולמת בעניין, לרבות חקיקת "חוק זכויות הזקן". הגברת המודעות האישית והציבורית לזכויות הקשישים ולרווחתם. קידום שיתוף פעולה בינארגוני. הארגון הוא חלק מהפורום לשיקום מערכת הבריאות בישראל. ארגון "כן לזקן" נותן מענה לזקנים ולמשפחותיהם בנושאים הקשורים לזכויות הקשיש. בין הפונים גם ניצולי שואה להם מסייע הארגון במימוש זכויותיהם. במישור הציבורי הארגון נמצא בקשר עם קובעי מדיניות, והוא מארגן מאבקים לקידום חקיקה בנושא זכויות הקשישים. בין היתר, הארגון מקדם את הכללת האשפוז והטיפול הסיעודי בסל הבריאות. אתר האינטרנט הרשמי של כן לזקן כן לזקן, באתר "גיידסטאר ישראל" נורית וורגפט, רואים אותם ממטר, באתר הארץ, 6 במרץ 2017 יובל בגנו, ‏בג"ץ ידון בעתירה להכרה בעשרות אלפי ניצולי שואה שאינם מקבלים קצבה, באתר מעריב אונליין, 12 באפריל 2015 אסא ששון, "הונאה מהחמורות שידעה המדינה": תביעה ב-17 מיליארד ש' נגד סלינגר וחברות הביטוח, באתר TheMarker‏, 23 ביוני 2016 חיים ביאור, הגמלאים נגד קרנות הפנסיה: דורשים לבטל את דמי הניהול ולהשוות בין אלמן לאלמנה, באתר TheMarker‏, 3 בפברואר 2010 צבי לביא, בשורה לאלמנים: השוואת זכויות פנסיה לאלמנות, באתר ynet, 24 בנובמבר 2010 הנחות במוניות שירות - פעילות ציבורית, באתר כן לזקן הוענק פרס יו"ר הכנסת לאיכות חיים 2 בדצמבר 2014, אתר הכנסת תעודת הפרס באתר הארגון
מקסים שאנו

מקסים שאנו (בצרפתית: Maxime Chanot; נולד ב-21 בנובמבר 1989) הוא כדורגלן לוקסמבורגי המשחק בלוס אנג'לס מה-MLS בעמדת הבלם. שאנו התחיל את הקריירה שלו בקבוצות הנוער של נאנסי וסטאד ריימס. בשנת 2006 הצטרף לשפילד יונייטד מהפרמייר ליג. ב-4 באוקטובר 2008 הושאל למנספילד טאון לחודש. הוא ערך את הופעת הבכורה שלו בהפסד 1-0 לווקינג, אך למרות ההפסד של קבוצתו נבחר לאיש המשחק. בדצמבר 2008 הושאל להמילטון אקדמיקל מליגת העל הסקוטית. בסיום עונת 2008/2009 שוחרר משפילד. בקיץ 2009 נבחן בברנסלי והצליח להרשים את הצוות המקצועי, אך בסופו של דבר הקבוצה ויתרה על שירותיו לטובת בלם יותר מנוסה. בנובמבר 2009 חתם בלה מאן מליגת העל הצרפתית. בקיץ 2010 הושאל לגווניון מהליגה השלישית בצרפת. בספטמבר 2011 חתם בW.R.S. בריסל מהליגה הבלגית השנייה. ב-3 בדצמבר 2011 הבקיע את שער הבכורה שלו בקריירה בניצחון 1-2 נגד רוסלארה. בינואר 2013 חתם בגרמינל בירסחוט מליגת העל הבלגית. בתום העונה הקבוצה התפרקה ושאנו קיבל את כרטיס השחקן שלו בחזרה. בקיץ 2013 חתם בקורטרייק. בעונת 2013/2014 הוא רשם רק 16 הופעות בליגה, אך בעונת 2014/2015 הפך לשחקן הרכב בקבוצה. בקיץ 2016 חתם בניו יורק סיטי מה-MLS, קבוצתו הראשונה מחוץ לאירופה. ב-30 ביולי 2016 ערך את הופעת הבכורה שלו בקבוצה בניצחון 1-5 נגד קולורדו ראפידס. בעונת 2024 חתם בלוס אנג'לס. ב-7 ביוני 2013 ערך את הופעת הבכורה שלו נבחרת לוקסמבורג בתיקו 1-1 נגד אזרבייג'ן במסגרת מוקדמות מונדיאל 2014. ב-4 ביוני 2014 הבקיע את שער הבכורה שלו בנבחרת בתיקו 1-1 נגד איטליה. מדיה וקבצים בנושא מקסים שאנו בוויקישיתוף מקסים שאנו, ברשת החברתית אקס (טוויטר) מקסים שאנו, באתר Transfermarkt מקסים שאנו, באתר Soccerway מקסים שאנו, באתר WorldFootball.net מקסים שאנו, באתר National Football Teams מקסים שאנו, באתר FootballDatabase.eu
סוזוקי קפוצ'ינו

סוזוקי קפוצ'ינו (Suzuki Cappuccino) היא מכונית רודסטר קבריולה קטנה, 2 דלתות, 2 מושבים, המוגדרת בקטגוריית כלי הרכב ביפן "Kei car" (אנ') מתוצרת יצרנית הרכב היפנית, סוזוקי מוטור, אשר יוצרה בין השנים 1991–1997. הדגם תוכנן עבור השוק היפני. בגלל אורך הרכב - פחות מ-3.30 מטר, הרכב עמד בקטגוריה של צורכי מס מופחתים (ביפן), (כמו דגם הדייהטסו ליזה). בשנים 1991 - 1992 יוצרו 15,113 יחידות, מתוכן 13,318 יחידות נמכרו ביפן. בשנים 1993–1995 נמכרו בבריטניה כ-1,100 יחידות. הסוזוקי קפוצ'ינו יוצא גם לגרמניה, צרפת, הולנד ושוודיה. מחירה של הסוזוקי קפוצ'ינו בבריטניה בשנת 1993 עמד על 11,995 לירות שטרלינג. גרסה גג פתוח - קונברטייבל - גג בד גרסה גג סגור - גג מפח המתפרק ומאוחסן בתא המטען, והחלון האחורי בתוך הרכב מאחורי המושבים דגם המיועד לשוק היפני דגם המיועד לשוק האירופי (גרסת EA21R) - הכוללת: תמסורת אוטומטית, הגה כח, כרית אוויר לנהג, ABS בכל 4 הגלגלים ו- Limited-slip differential (משנת 1995, עקב תקנות הנציבות האירופית) (כל הדגמים - עם 4 בלמי דיסק) סוזוקי קפוצ'ינו סוזוקי קפוצ'ינו סוזוקי קפוצ'ינו סוזוקי קפוצ'ינו גרסת EA11R סוזוקי קפוצ'ינו סוזוקי מוטור סוזוקי פרונטה 800 מדיה וקבצים בנושא סוזוקי קפוצ'ינו בוויקישיתוף סוזוקי קפוצ'ינו טורבו גרסת EA21R (21:15 דקות), יו-טיוב "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס "סוזוקי קפוצ'ינו" car.info/en-se/suzuki/cappuccino/cappuccino-1st-generation
זכויות הקשישים

זכויות הקשישים הם חלק מזכויות האדם שמטרתן להגן על קשישים מפני אפליה. סוגיות נפוצות בנושא זכויות הקשישים הן: אפליה בשוק העבודה הקשורה לגיל, למשל - פרישה מוקדמת בכפייה. היעדר גישה לטיפולים רפואיים בגלל גיל או בגלל מגבלות הקשורות לגיל. תפיסות חברתיות של יכולת או נכות עקב גיל. התעללות בקשישים: חשיפה לפגיעה או התעללות פיזית, ניצול כלכלי, פסיכולוגי, חברתי או סקסיסטי בגלל מגבלות הקשורות לגיל. במדינת ישראל קיימים חוקים שנועדו להתמודד עם מקרי התעללות בקשישים, אך לא קיימת מערכת הגנה חוקית כוללת לאוכלוסיית הקשישים. חוקי הגנה ייחודיים לקשישים חוקקו במספר מדינות, בהן ארצות הברית (אנ') והודו (אנ'). בסין נחקק חוק המחייב אזרחים לבקר בתכיפות הורים מזדקנים בבית משפחתם. ובארצות הברית הקימו עמותות והעמידו מלגות סטודנטים ללימוד קשישים שימוש בסלולרים חכמים ומחשבים. משפט וזקנה בית אבות התעללות בקשישים ניצול כלכלי של קשישים זכויות קשישים בישראל, באתר "זכויות". לדוגמה, זכויות הקשישים מוזכרות בדוח "זכויות האדם בישראל – תמונת מצב 2016" של האגודה לזכויות האזרח בישראל. AP, חוק בסין: חובה לבקר הורים מזדקנים, באתר ynet, 28 בדצמבר 2012 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
ואנג נאן

הרפובליקה העממית של סין זהו שם סיני; שם המשפחה הוא ואנג. וָאנג נָאן (בכתב סיני: 王楠; באנגלית: Wang Nan; ‏נולדה ב־23 באוקטובר 1978) היא טניסאית שולחן סינית. בשיאה דורגה במקום הראשון בעולם. שותפתה למשחקי הזוגות היא ג'אנג יינינג. היא אלופה אולימפית בעלת 5 מדליות, מהן 4 מדליות זהב. אולימפיאדת סידני (2000) - מדליית זהב (יחידות וזוגות) אולימפיאדת אתונה (2004) - מדליית זהב (זוגות) אולימפיאדת בייג'ינג (2008) -מדליית זהב (קבוצתי), מדליית כסף (יחידות) 1997 - מקום שני 1999 - מקום ראשון 2003- מקום ראשון 1997 - מקום ראשון 1998 - מקום ראשון 2000 - מקום ראשון 2003 - מקום שני 1996 - מקום ראשון 1998 - מקום ראשון 2002 - הגיעה לשלב חצי הגמר 1996 - מקום רביעי 1999 - מקום ראשון 2003 - מקום ראשון (זוגות וזוגות מעורבים) 2001 - מקום ראשון (יחידות וזוגות) מדיה וקבצים בנושא ואנג נאן בוויקישיתוף ואנג נאן, באתר הוועד האולימפי הבין-לאומי ואנג נאן, באתר olympedia.org ואנג נאן, באתר הפדרציה העולמית לטניס שולחן ערך זה הוא קצרמר בנושא ספורטאים ובנושא סינים. אתם מוזמנים לתרום לוויקיפדיה ולהרחיב אותו.
Mrs. World

Mrs. World היא תחרות יופי שנתית לנשים נשואות. תחרות זו נוצרה בעקבות האיסור על נשים נשואות להשתתף בתחרויות היופי הפופולריות (מיס תבל, מיס עולם), שכן, אחת הדרישות בתחרויות האלה היא שהמתמודדת תהיה רווקה וללא ילדים. בין מנחי התחרות נמנים פלורנס הנדרסון ואלן טיק. ב-1999 אירחה ישראל את התחרות בתיאטרון ירושלים בהנחיית אקי אבני. הישראלית היחידה שזכתה בתואר היא סימה בכר, רעייתו לשעבר של הכדורגלן אילן בכר, בתחרות שנערכה בהודו בשנת 2005. פינצ'י מור סימה בכר אורלי שלמה לימור גזית מירב סלע נטלי אלמוג רביד ניוהאוס עפרה פלנטר אתר האינטרנט הרשמי של Mrs. World Mrs. World סימה בכר הוכתרה, באתר וואלה, 26 בפברואר 2005 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
סיד קיוויט

סידני "סיד" קיוויט (באנגלית: Sid Kiwitt;‏ 16 בינואר 1928 - 20 במאי 2019) היה אתלט יהודי-אמריקאי, אלוף המכביות (הרביעית 1953 והחמישית 1957) בהטלת כידון. בתחרויות האתלטיקה של המכביה הרביעית שנערכו בסוף ספטמבר 1953 זכה קיוויט בשתי מדליות, זהב וארד. מדליית זהב בהטלת כידון (55.96 מטר), לפני מ. רידה מאנגליה (53.21 מטר). ב-24 ביולי 1955 בתחרות שנערכה בבולטימור, מרילנד קבע קיוויט בהטלת כידון שיא אישי חדש של 73.17 מטר. באליפות ארצות הברית שנערכה באותה שנה סיים קיוויט במקום שישי בהטלת כידון בתוצאה של 70.55 מטר. במבחנים האמריקאים לאולימפיאדת מלבורן (1956) סיים קיוויט במקום שביעי בהטלת כידון בתוצאה של 67.05 מטר ולא נכלל במשלחת האמריקאית למשחקים. באליפות ארצות הברית שנערכה באותה שנה סיים קיוויט במקום שמיני בהטלת כידון בתוצאה של 68.29 מטר. בתחרויות האתלטיקה של המכביה החמישית שנערכו בשנת 1957 זכה קיוויט בשתי מדליות, זהב וארד. מדליית זהב, בהטלת כידון בתוצאה של 65.97 מטר, לפני צ. גריבלר מבריטניה (61.58 מטר) וברוך פיינברג מישראל (58.23 מטר) מדליית ארד, בקרב עשר בתוצאה של 3863 נקודות, אחרי מייק הרמן מארצות הברית (5230 נקודות) ודוד קושניר מישראל (4712 נקודות). הטלת כידון: 73.17 מטר (1955) סיד קיוויט, באתר Track and Field (גברים) סיד קיוויט, באתר Track and Field Statistics (באנגלית) טבלאות ושיאים של השגי 6 המכביות ושל ישראל, מעריב, 22 באוגוסט 1965 Sidney Kiwitt Obituary סיד קיוויט - המבחנים האמריקאים למשחקים האולימפיים עמוד 113
דמיטרי קיסליוב

האם התכוונתם ל... דמיטרי וסילייביץ' קיסליוב – חבר הדומה הממלכתית של האימפריה הרוסית, מטעם מחוז אוריול, חי בשנים 1868-1937 דמיטרי איגורייביץ' קיסליוב – במאי קולנוע רוסי (יליד שנת 1978) דמיטרי קונסטנטינוביץ' קיסליוב – מנחה טלוויזיה, עיתונאי ומנכ"ל סוכנות הידיעות הרוסית "רוסיה היום", סגן מנכ"ל חברת VGTRK (יליד 1954)
מטעי האומה

מטעי האומה הייתה חברה של האפוטרופוס לנכסי נפקדים שטיפלה במטעים של ערביי ארץ ישראל שעזבו במלחמת העצמאות ולא הורשו לחזור. החברה הוקמה בשנת 1951 לאחר שהאפוטרופוס לנכסי נפקדים לא הצליח להשתלט על המטעים הנטושים ואלו התנוונו. עלו גם טענות שחוכרים פרטיים לא טיפלו כיאות במטעים שחכרו. החברה הייתה בבעלות משרד האוצר (50%), משרד החקלאות (25%) ומשרד העבודה (25%). מנהל החברה היה יוסף אלנחם. בהמשך ניהל את החברה ברוך עמיר. לחברה נמסרו לעיבוד כ-50,000 דונם של מטעים לעיבוד ובהמשך הגיע השטח ל-57,000 דונם מתוך 120,000 דונם של האפוטרופוס. בעקבות הקמת החברה הוחלט שלא להחכיר עוד כרמים לגורמים פרטיים. החברה עסקה בין השאר בקטיף פירות צבר, חרוב, תאנים, גפן וזית ואלו שמשו לשימורים, תעשיית כהל וצריכה מקומית. המטעים היו פזורים בכל רחבי ישראל, בין השאר באשקלון, לוד, רמלה, עכו וצפת. בשנת 1953 החלה החברה בנטיעת מטעים חדשים ובשנת 1956 נמסרה לחברה האחריות על המשתלות הממשלתיות ובמסגרת זאת החלה החברה בניסויים לגידול מסחרי של הצפצפה בישראל. החברה סבלה מהפסדים כבדים ובמרץ 1959 היו חובותיה גבוהים מהון המניות שלה. בין השאר, ביצעה החברה השקעה כושלת בהקמת בית בד בצפת. בעקבות ההפסדים, החברה זנחה את הכרמים והתרכזה בעיקר בגידול זיתים, בהיקף של 12,000 דונם בלבד. כך, בשנת 1959 הייתה החברה מהחברות הממשלתיות היחידות שלא הראו הפסדים. אולם לאור הגירעונות הגדולים, וביקורת קשה מצד מבקר המדינה, החברה פורקה בשנת 1961. חלק מנכסיה נמכרו לסוכנות היהודית. פירוק החברה התנהל בעצלתיים וספג ביקורת דו"ח נוסף של מבקר המדינה. החברה המשיכה להתקיים במתכונת מצומצמת אל תוך שנות ה-70. במשקי האפוטרופוס לנכסי נפקדים, הצופה, 4 בפברואר 1953 45 אלף דונם בידי "מטעי האומה", חרות, 5 במאי 1953 הצעה לפרוק מטעי האומה, מעריב, 12 ביולי 1960 מטעי האומה, על המשמר, 18 בינואר 1953 כרמים לא יוחכרו עוד לקבלנים פרטיים, חרות, 9 באוקטובר 1952 אפרתי מוסר על תכניות תעסוקה, על המשמר, 10 באוגוסט 1952 תעסוקה מלאה במגדל אשקלון, דבר, 10 באוגוסט 1952 מבוקשים פועלים לקטיף צברים, דבר, 30 ביולי 1952 הורד שכר פועלי מטעי האומה בעכו, על המשמר, 23 באפריל 1953 ישעיהו עשני, צפת לפני מיפנה, דבר, 12 ביוני 1955 שלמה גלעד, אתר מרכז וולקני דו"ח מבקר המדינה מגלה ליקויים חמורים בניהול חברת "מטעי האומה", הצופה, 11 ביולי 1960 השקעות גדולות - תוצאות צנועות, דבר, 24 בפברואר 1960 הוחלט על פירוק מטעי האומה, דבר, 8 בספטמבר 1960 אדמות מטעי האומה לבעלות חדשה, מעריב, 22 בנובמבר 1960 מטעי האומה הפסידה כסף, דבר, 27 בנובמבר 1964 הודעות לציבור, דבר, 22 באוקטובר 1971
דמיטרי קונסטנטינוביץ' קיסליוב

דמיטרי קונסטנטינוביץ' קיסֵליוֹב (ברוסית Дми́трий Константи́нович Киселёв; נולד ב־26 באפריל 1954) הוא עיתונאי, במאי טלוויזיה, מפיק טלוויזיה, עורך, קריין טלוויזיה מוביל ברוסיה, שמכהן כסמנכ"ל החברה הרוסית לרדיו וטלוויזיה ומנכ"ל סוכנות הידיעות "רוסיה היום", המנהלת את רי"א נובוסטי וסוכנות ספוטניק. הערותיו והתבטאויותיו הפכו אותו לפרסונה נון גראטה בקנדה ובמדינות נוספות, בעיקר בהקשר ליברומאידן, לסיפוח קרים ולמעורבות הרוסית במלחמת האזרחים בסוריה. קיסליוב נולד במוסקבה ב-26 באפריל 1954. בבית הספר למד מוזיקה אצל המלחין יורי שאפורין ולמד לנגן בגיטרה קלאסית. לאחר מכן למד במכללה לרפואה מספר 6 במוסקבה. בשנת 1978 השלים לימודיו בפילולוגיה מהמחלקה ללימודים סקנדינביים בפקולטה לפילולוגיה של אוניברסיטת לנינגרד והוא דובר אנגלית, צרפתית, נורווגית ושוודית. קיסליוב ידוע כמנחה מהדורת החדשות השבועית "ידיעות השבוע" (תוכנית חדשות בערוץ רוסיה-1). תוכניתו הואשמה בקידום מדיניות הקרמלין, בחוסר סובלנות כלפי הומוסקסואליות, בהשמצת מדינות המערב ובמתקפה נגד האופוזיציה לשלטונו של ולדימיר פוטין. קודם לעבודתו בערוץ רוסיה-1 קיסליוב עבד בערוץ ICTV האוקראיני (בשנים 2000–2003). קודם לכן עבד בטלוויזיה המרכזית של ברית המועצות. מדיה וקבצים בנושא דמיטרי קונסטנטינוביץ' קיסליוב בוויקישיתוף דמיטרי קונסטנטינוביץ' קיסליוב, ברשת החברתית פייסבוק דמיטרי קונסטנטינוביץ' קיסליוב, ברשת החברתית אקס (טוויטר) דמיטרי קונסטנטינוביץ' קיסליוב, ביישום טלגרם דמיטרי קונסטנטינוביץ' קיסליוב, ברשת החברתית אינסטגרם דמיטרי קונסטנטינוביץ' קיסליוב, ברשת החברתית VK "Биография Дмитрия Киселёва". רי"א נובוסטי. Ведущим программы "Вести недели" на "России 1" станет Дмитрий Киселев (ברוסית). רוסיה-1. נבדק ב-14 בדצמבר 2013. Дмитрий Киселев родился 26 апреля 1954 года {{cite news}}: (עזרה) Stephen Ennis (2 באפריל 2014). "Dmitry Kiselyov: Russia's chief spin doctor". BBC Monitoring. {{cite web}}: (עזרה) Georgy Bovt (10 בדצמבר 2013). "The Kremlin's New Chief Propagandist". The Moscow Times. {{cite web}}: (עזרה) "Ведущим программы «Вести недели» на «России 1» станет Дмитрий Кисилёв" [Host of "News of the Week" on "Russia 1" will be Dmitry Kisilёv]. Russia 1 (ברוסית). נבדק ב-25 באפריל 2015. {{cite web}}: (עזרה) Taisiya Bakhareva (8 בספטמבר 2006). "Дмитрий Киселёв: «чтобы построить коттедж в Коктебеле, я заложил свой дом в Москве»" [Dmitry Kiselyov: "to build a house in Koktebel, I mortgaged my home in Moscow] (ברוסית). Facts and Comments. נבדק ב-16 באוקטובר 2013. {{cite web}}: (עזרה) Valentine Peskov (27 באוקטובר 2010). "Дмитрий Киселёв: «В загс я Машу повез на мотоцикле»" (ברוסית). Moskovskij Komsomolets. נבדק ב-16 באוקטובר 2013. {{cite web}}: (עזרה) Дмитрий Киселев: "В загс я Машу повез на мотоцикле" (ברוסית). ארכיון מ-7 בנובמבר 2010. {{cite news}}: (עזרה) "Новости NEWSru.com :: Дмитрий Киселев отстранен от руководства новостными выпусками украинского канала ICTV". newsru.com (ברוסית). ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
I Feel Alive

I Feel Alive (בעברית: אני מרגיש חי) הוא השיר שיצג את ישראל בתחרות האירוויזיון לשנת 2017, שנערכה בקייב, אוקראינה. השיר בוצע על ידי אימרי זיו, שנבחר לייצג את ישראל עם ניצחונו בתוכנית המציאות "הכוכב הבא לאירוויזיון". את השיר כתבו והלחינו דולב רם ופן חזות (Doli 'n' Penn), צמד יוצרים שמרבה לעבוד יחד. השיר והקליפ הרשמי שצולם עבורו נחשפו ב-9 במרץ 2017, באופן בלעדי במשדר מיוחד בערוץ הראשון. זיו ביצע את השיר בחצי-הגמר השני של האירוויזיון (שיר מספר 18 ואחרון לפי סדר ההופעות), אשר נערך ב-11 במאי 2017. השיר הגיע למקום השלישי מתוך 18 מתמודדים והעפיל לשלב הגמר. בגמר שנערך יומיים אחר כך, ובו הוגרל להיות הראשון בסדר ההופעות, הגיע השיר למקום ה-23 מתוך 26 שירים שהתמודדו בשלב זה. מידע על היצירה "I Feel Alive" באתר מיוזיק בריינז סרטון השיר "I Feel Alive" באתר יוטיוב mako מוזיקה, ‏נבחר השיר שייצג את ישראל באירוויזיון 2017, באתר ‏מאקו‏, 26 בפברואר 2017 הפעם לא של דורון מדלי: כל הפרטים על השיר שייצג אותנו באירוויזיון, באתר "סרוגים", 26 בפברואר 2017
דייהטסו ליזה

דייהטסו ליזה (ביפנית: ダイハツ・リーザ) היא מכונית סופרמיני, 2 דלתות מתוצרת יצרנית הרכב היפנית דייהטסו, אשר יוצרה בין השנים 1986–1993. בנוסף יוצרה גרסת קבריולה של הדגם. ביפן הרכב עמד בקטגוריה של צורכי מס מופחתים (ביפן), כמו דגם הסוזוקי קפוצ'ינו. (אורך הרכב היה 3,295 מ"מ בדיוק כמו דגם הסוזוקי קפוצ'ינו). ביפן הוגדר הדייהטסו ליזה כשייך לסדרת ה-Kei car (מכוניות נוסעים קטנות). 3 דלתות - האצ'בק (4 מקומות ישיבה, 2+2) 2 דלתות - קבריולה גרסת TR-XX EFi (ספורט), המפיק 64 כ"ס (מינואר 1989) גרסת FX-228 (קבריולה - 2 מושבים) (מנובמבר 1991) גרסת Spider (L111SK) (קבריולה - 2 מושבים, מגדש טורבו) אתר האינטרנט הרשמי של דייהטסו ליזה מדיה וקבצים בנושא דייהטסו ליזה בוויקישיתוף דייהטסו ליזה (נלקח מ-Catalog of Cars) דייהטסו ליזה (1:08 דקות), יו-טיוב
סטן למפרט

סטן "סטנלי" למפרט (באנגלית: Stan "Stanley" Lampert;‏ 1 בדצמבר 1928 – 8 בנובמבר 2015) היה אתלט יהודי-אמריקאי, שיאן עולם (1954), אלוף המכביה השלישית (1950) וסגן אלוף ארצות הברית (1949) בהדיפת כדור ברזל ואלוף המכביות (השלישית 1950 והרביעית 1953) בזריקת דיסקוס. בשנים 1949 ו-1954 קבע למפרט את התוצאה השנייה בטיבה בעולם בהדיפת כדור ברזל. למפרט למד באוניברסיטת ניו יורק. באליפות ארצות הברית שנערכה בשנת 1947 זכה למפרט במדליית ארד בהדיפת כדור ברזל בתוצאה של 15.91 מטר. בתחרות שנערכה בסולט לייק סיטי ב-21 ביוני הוא קבע שיא איש חדש של 15.97 מטר. בתחרות שנערכה בניו יורק ב-29 במאי 1948 קבע למפרט בהדיפת כדור ברזל שיא אישי חדש של 15.99 מטר. כחודש ושבוע לאחר מכן, במבחנים האמריקאים לאולימפיאדת לונדון (1948) שנערכו באוונסטון, אילינוי ב-9 ביולי הוא סיים במקום שמיני בהדיפת כדור ברזל בתוצאה של 15.57 מטר ולא נכלל במשלחת האמריקאית למשחקים. באליפות ארצות הברית שנערכה בשנת 1949 זכה למפרט במדליית כסף בתוצאה של 16.32 מטר, אחרי ג'ים פוקס היהודי שקבע שיא אליפות חדש של 17.49 מטר. בתחרות שנערכה בניו יורק ב-11 ביוני אותה שנה הוא קבע בהדיפת כדור ברזל שיא איש חדש של 17.24 מטר התוצאה השנייה בטיבה בעולם. באליפות ארצות הברית שנערכה בשנת 1950 סיים למפרט במקום שישי בהדיפת כדור ברזל בתוצאה של 16.18 מטר. בתחרויות האתלטיקה של המכביה השלישית שנערכו בסוף ספטמבר 1950 זכה למפרט בשתי מדליות זהב, בזריקת דיסקוס בתוצאה של 36.59 מטר, לפני מרקוס מדרום אפריקה (36.23 מטר) ורפאל מאירון מישראל (34.78 מטר) ובהדיפת כדור ברזל בתוצאה של 15.54 מטר. במבחנים האמריקאים לאולימפיאדת הלסינקי (1952) שנערכו בלוס אנג'לס, קליפורניה ב-27 ביוני 1952 סיים למפרט במקום שמיני בהדיפת כדור ברזל של 16.06 מטר. באליפות ארצות הברית שנערכה בדייטון אוהיו בשנת 1953 סיים למפרט במקום חמישי בתוצאה של 15.90 מטר. בתחרויות האתלטיקה של המכביה הרביעית שנערכו בסוף ספטמבר אותה שנה הוא זכה בשתי מדליות, זהב וכסף. מדליית זהב, בזריקת דיסקוס בתוצאה של 43.64 מטר, לפני אורי גלין מישראל (41.13 מטר) וברנרד מאייר מארצות הברית (40.50 מטר). מדליית כסף, בהדיפת כדור ברזל בתוצאה של 15.92 מטר, אחרי ברנרד מאייר (16.36 מטר) ולפני מרטין אנגל מארצות הברית (14.22 מטר), שניהם מארצות הברית. בתחרות שנערכה באסבורי פארק ב-1 במאי 1954 קבע למפרט בהדיפת כדור ברזל תוצאה טובה משיא העולם - 18.13 מטר. במבחנים האמריקאים לאולימפיאדת מלבורן (1956) שנערכו בלוס אנג'לס ב-29 ביוני 1956 סיים למפרט במקום חמישי בהדיפת כדור ברזל בתוצאה של 17.31 מטר. באליפות ארצות הברית אותה שנה הוא זכה במדליית ארד בהדיפת כדור ברזל בתוצאה של 17.41 מטר. הדיפת כדור ברזל: 18.13 מטר (1954) בשנת 2011 זכה למפרט להיכלל בהיכל התהילה של אוניברסיטת ניו יורק. סטן למפרט, באתר Track and Field (גברים) סטן למפרט, באתר Track and Field Statistics (באנגלית) טבלאות ושיאים של השגי 6 המכביות ושל ישראל, מעריב, 22 באוגוסט 1965 STANLEY LAMPERT Obituary (באנגלית) סטן למפרט - המבחנים האמריקאים למשחקים האולימפיים עמוד 93 רק שלושת האתלטים הראשונים בכל ענף, זכו לייצג את ארצות הברית במשחקים האולימפיים. מ. מייזלס, המכביה שוברת שיאים, מעריב, 1 באוקטובר 1950 סטן למפרט - המבחנים האמריקאים למשחקים האולימפיים עמוד 102 שיא העולם היה שייך לפרי או'בריאן מארצות הברית ועמד על תוצאה של 18.04 מטר ונקבע ב-5 ביוני 1953. שיא זה נשבר כשבוע לאחר התוצאה שקבע סטן למפרט, ב-8 במאי 1954, על ידי פרי או'בריאן בתוצאה של 18.42 מטר. סטן למפרט - המבחנים האמריקאים למשחקים האולימפיים עמוד 111 סטן למפרט, באתר היכל התהילה של אוניברסיטת ניו יורק
יוליה לבצ'נקו

יוליה לבצ'נקו (נולדה ב-28 בנובמבר 1997) היא אתלטית אוקראינית, סגנית אלופת העולם (לונדון 2017) וסגנית אלופת אירופה באולם (גלאזגו 2019) בקפיצה לגובה. לבצ'נקו זכתה במדליית זהב בקפיצה לגובה באולימפיאדת הנוער נאנג'ינג (2014) בתוצאה של 1.89 מטר. היא ייצגה את אוקראינה באליפות העולם באתלטיקה 2015 אך לא עברה את שלב המוקדמות. ביוני 2016 קבעה שיא אישי של 1.95 מטר, באליפות העולם באתלטיקה מתחת לגיל 20 באותה שנה זכתה במדליית ארד. היא נכללה במשלחת האוקראינית לאולימפיאדת ריו דה ז'ניירו, אך לא העפילה לגמר. באליפות אירופה באתלטיקה באולם 2017 זכתה במדליית ארד בשיא אישי של 1.94 מטר. באליפות אירופה באתלטיקה עד גיל 23 שהתקיימה ב-2017 בבידגושץ' שיפרה את שיאה האישי ל-1.96 וזכתה במדליית זהב. ביולי 2017 סיימה שנייה בתחרות ליגת היהלום במונקו בשיא אישי של 1.97 מטר. באליפות העולם באתלטיקה 2017 זכתה במדליית כסף בשיא אישי של 2.01 מטר לאחר מריה לאסיצקנה. באליפות העולם באתלטיקה באולם 2018 סיימה במקום החמישי. באליפות אירופה באתלטיקה באולם 2019 זכתה במדליית כסף בתוצאה של 1.99 מטר. באליפות אירופה באתלטיקה עד גיל 23 שהתקיימה ב-2019 הגנה על תוארה בתוצאה של 1.97 מטר. בספטמבר 2019 שיפרה את שיאה האישי ל-2.02 מטר. באליפות העולם באתלטיקה 2019 סיימה רביעית בתוצאה של 2.00 מטר. מדיה וקבצים בנושא יוליה לבצ'נקו בוויקישיתוף יוליה לבצ'נקו, ברשת החברתית אינסטגרם יוליה לבצ'נקו, באתר הוועד האולימפי הבין-לאומי יוליה לבצ'נקו, באתר olympedia.org יוליה לבצ'נקו, באתר התאחדות האתלטיקה הבין-לאומית יוליה לבצ'נקו, באתר ליגת היהלום